《汾州北席里石氏节妇》
元代·陈旅

北里高楼昼掩扉，水铜光冷上苔衣。寸心誓比南山石，汾水秋风雁不飞。

作者简介：（1288—1343）元兴化莆田人，字众仲。幼孤，笃志于学，不以生业为务。以荐为闽海儒学官。游京师，虞集见其文，称其博学多闻。荐除国子助教。出为江浙儒学副提举。顺帝至正初，累官国子监丞卒。有《安雅堂集》。